b'\n_START_ARTICLE_\nSaksofonas\n_START_PARAGRAPH_\nSaksofonas\xc2\xa0\xe2\x80\x93 medini\xc5\xb3 pu\xc4\x8diam\xc5\xb3j\xc5\xb3 \xc5\xa1eimos muzikinis instrumentas. Nors gaminamas i\xc5\xa1 metalo, ta\xc4\x8diau priskiriamas prie medini\xc5\xb3 pu\xc4\x8diam\xc5\xb3j\xc5\xb3, nes garsas i\xc5\xa1gaunamas nendriniu lie\xc5\xbeuv\xc4\x97liu. Saksofonu grojantis \xc5\xbemogus vadinamas saksofonistu._NEWLINE_Da\xc5\xbeniausiai klasifikuojant saksofonus jie b\xc5\xabna priskiriami prie klarnet\xc5\xb3, ta\xc4\x8diau i\xc5\xa1 tikr\xc5\xb3j\xc5\xb3 jie yra klarneto ir obojaus junginys. Saksofonas, kaip klarnetas, turi ma\xc5\xbe\xc4\x85 lie\xc5\xbeuv\xc4\x97l\xc4\xaf, pritvirtint\xc4\x85 prie snapo formos p\xc5\xabstuko, ta\xc4\x8diau jo kosinusinis vamzdelis ir plat\xc4\x97jan\xc4\x8dios \xc5\xbeiotys labiau b\xc5\xabdingi obojaus \xc5\xa1eimai. Saksofon\xc4\x85 1840\xc2\xa0m. sukonstravo belg\xc5\xb3 muzikos instrument\xc5\xb3 i\xc5\xa1rad\xc4\x97jas Adolfas Saksas (Adolf Sax), belg\xc5\xb3 instrument\xc5\xb3 meistras, gyven\xc4\x99s ir dirb\xc4\x99s Pary\xc5\xbeiuje. Saksofono pirmin\xc4\x99 saksoton\xc5\xb3 \xc5\xa1eim\xc4\x85 sudar\xc4\x97 12 instrument\xc5\xb3, i\xc5\xa1 kuri\xc5\xb3 \xc5\xa1iandien gaminami tik 8. Pastarieji, pradedant nuo ma\xc5\xbeiausio yra: sopranitas, sopranas, altas, tenoras, baritonas, kontrabosas ir subkontrabosas. Pla\xc4\x8diau naudojami yra tik sopranas, altas, tenoras ir baritonas. Saksofonai yra nuolat naudojami \xc5\xa1oki\xc5\xb3 ansambliuose ir \xc5\xa1oki\xc5\xb3 bei karo orkestruose._NEWLINE_Kartais saksofonams skiriami charakteringi solo k\xc5\xabriniuose simfoniniam orkestrui, nors \xc4\xaf simfoninio orkestro sud\xc4\x97t\xc4\xaf saksofonas ne\xc4\xaftrauktas._NEWLINE_Tenoro saksofonai (lenktas vamzdis ir u\xc5\xberiestos \xc5\xbeiotys) b\xc5\xabdingi visiems saksofon\xc5\xb3 \xc5\xa1eimos instrumentams, i\xc5\xa1skyrus du ma\xc5\xbeiausius (sopranitui, bei sopranui)._NEWLINE_Kartu su saksofonu altu ir baritonu, tenoro saksofonas yra ry\xc5\xa1kiai girdimas ,,pilkame" bigbendo skambesy.'